آنتالیایا، ژانویه-نوامبر دؤورون‌ده هاوا یولو ایله ۱۲ میلیون ۵۱۳ مین ۲۷۱ خارجی قوناق گلدی.
قوناق ساییسی اؤتن ایلین عینی دؤورو ایله مقایسه‌ده یوزده ۳۰ آرتدی.
آنتالیا والیلیگی هاوا لیمانی مولکی ایداره معلوماتلارینا گؤره، نوامبردا هاوا یولو ایله شهره ۲۷۷ مین ۸۳ توریست گلدی.
نوامبردا گلن یولچو ساییسی ۲۰۱۷.جی ایلین عینی آیینا گؤره یوزده ۹۶ آرتدی.
اؤتن ایلین نوامبر آیین‌دا یورددیشیندان گلن یولچو ساییسی ۱۴۱ مین ۴۴۴ اولاراق ثبت ائیلمیشدی.
ژانویه-نوامبر دؤورون‌ده خاریج‌دن گلن قوناقلار میللیتلرینه گؤره اینجه‌لندیگینده، رقمسل اولاراق ایلک سایینی ۴ میلیون ۵۷۰ مین ۴ نفر ایله روسیا آلدی.
بو دؤورده آلمانیادان ۲ میلیون ۲۲۷ مین ۲۶۶، اوکراینادان ۷۰۹ مین ۷۴، اینگیلتره‌دن ۶۲۴ مین ۳۴۸، لهستاندان ۳۷۴ مین ۹۵۵، هلنددن ۳۷۰ مین ۷۰۳، قازاقیستان‌دان ۲۲۰ مین ۵۰۵ قوناق گلدی.
۲۰۱۷نین عینی دؤورونه گؤره روسیادان گلن قوناق ساییسی یوزده ۲۴، آلمانیادان گلن قوناق ساییسی یوزده ۳۷، بؤیوک بریتانیادان گلن قوناق ساییسی یوزده ۷۵، لهستاندان گلن قوناق ساییسی یوزده ۱۲۷، هلنددن گلن قوناق ساییسی یوزده ۴۶ آرتدی.
بلژیک، چک جمهوریتی، بلاروس، ایسراییل، دانمارک، سوئد، لیتوانی، اسلوواکی و سوئیس ده ۱۰۰ مین‌دن چوخ زتوریستین گلدیگی اؤلکه‌لر آراسین‌دا یئر آلدی.
